รัฐบาลไทย-ข่าวทำเนียบรัฐบาล-การประชุมระดับรัฐมนตรีเอเชียตะวันออก ด้านครอบครัวและความเสมอภาคระหว่างเพศ
วันศุกร์ที่ 23 ธันวาคม 2559
การประชุมระดับรัฐมนตรีเอเชียตะวันออก ด้านครอบครัวและความเสมอภาคระหว่างเพศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ปาฐกถาพิเศษ เรื่อง A Family-Friendly Society: A Contribution to the Achievement of SDGs Through Families and Gender Equality
ในการประชุมระดับรัฐมนตรีเอเชียตะวันออกด้านครอบครัวและความเสมอภาคระหว่างเพศ (The East Asia Ministerial Forum on Families and Gender Equality)จัดโดยกระทรวงการพัฒนาสังคมและความมั่นคงของมนุษย์เมื่อวันพฤหัสบดีที่ 22 ธันวาคม 2559 เวลา 9.30 น. ที่โรงแรมแชงกรี-ลา กรุงเทพฯโดยการประชุมครั้งนี้ได้รับเกียรติจาก พล.อ.ประยุทธ์ จันทร์โอชา นายกรัฐมนตรี เป็นประธานในพิธีเปิด พร้อมด้วยเลขาธิการอาเซียน,พล.ร.อ.ณรงค์ พิพัฒนาศัย รองนายกรัฐมนตรี,พล.ต.อ.อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์,คณะผู้แทนจากประเทศในแถบภูมิภาคเอเชียตะวันออก 17 ประเทศ,เอกอัครราชทูตและผู้แทนสถานเอกอัครราชทูตประเทศต่าง ๆ ตลอดจนนักวิชาการ เข้าร่วมประชุมกว่า 300 คน
นพ.ธีระเกียรติ เจริญเศรษฐศิลป์กล่าวตอนหนึ่งว่า ปัจจุบันประเทศไทยกําลังเผชิญปัญหาเกี่ยวกับครอบครัว โดยเฉพาะอย่างยิ่งในพื้นที่ชนบท ซึ่งผู้ปกครองต้องไปทํางานในเมือง ทําให้ไม่ได้อยู่ดูแลและทิ้งให้ลูกอยู่ตามลําพังหรือให้ลูกอาศัยอยู่กับปู่ ย่า ตา ยาย ซึ่งประเทศเพื่อนบ้านและประเทศกําลังพัฒนาหลาย ๆ ประเทศก็กําลังเผชิญปัญหาแบบเดียวกับประเทศไทยในขณะที่ประเทศที่พัฒนาแล้วเด็กจะไม่ถูกทิ้งไว้ตามลําพัง จึงไม่มีปัญหาครอบครัวตามมาดังนั้น การวิเคราะห์ปัญหาให้รู้สาเหตุที่แน่ชัดจึงเป็นเรื่องสําคัญในการหาแนวทางแก้ไขปัญหานั้น
ข้อมูลจากUnited Nations Development ProgrammeหรือUNDP Gender Inequality Indexได้ทําการศึกษาเกี่ยวกับ "ความไม่เท่าเทียมกันทางเพศ" โดยทําการวิเคราะห์และเก็บรวบรวมข้อมูล 3 ส่วน คือ
Reproductive Health Careเช่น สตรีได้รับการปฏิบัติอย่างไรในสังคม
Empowermentกฎหมายคุ้มครองสิทธิและเสรีภาพของเด็กและสตรีเป็นสิ่งที่จําเป็นต้องดําเนินการ เช่น เด็กผู้หญิงและสตรีควรได้รับการศึกษา, สตรีควรมีสิทธิและเสรีภาพมากขึ้น, มีสิทธิ์ในการออกเสียง, มีสิทธิ์ไปโรงเรียนและได้รับการศึกษา, เป็นตัวแทนในสภา เป็นต้น
Participation in Labor Forceข้อมูลความแตกต่างค่าจ้างแรงงานระหว่างเพศ(Gender Pay Gap)
จากข้อมูลดังกล่าว ทําให้เห็นภาพรวมในระดับโลกว่า แต่ละประเทศมีความไม่เท่าเทียมกันทางเพศอยู่ในระดับใด เพื่อให้ประเทศต่าง ๆ นําข้อมูลไปแก้ปัญหาได้อย่างเหมาะสม
นอกจากนี้ ข้อมูลจากWorld Bank 2014เรื่องGlobal Primary School Enrollmentเกี่ยวกับอัตราการส่งเด็กผู้ชายและเด็กผู้หญิงเข้าโรงเรียนพบว่าตั้งแต่ปี ค.ศ.1970-2011 เด็กผู้หญิงมีอัตราการเข้าเรียนสูงขึ้นอย่างต่อเนื่อง ซึ่งสอดคล้องกับข้อมูลของJames J. Heckmanที่ว่า การลงทุนในเด็กเล็กถือเป็นการลงทุนในทรัพยากรมนุษย์ที่จะได้รับผลตอบแทนสูงกว่าการลงทุนในวัยอื่น เนื่องจากการให้การศึกษากับเด็กถือเป็นสิ่งสําคัญ หากเราไม่เร่งแก้ไขตอนนี้อาจสายไป
นอกเหนือจากที่กล่าวมาข้างต้น ยังมีตัวบ่งชี้อีกหลายประการที่ระบุถึงความไม่เท่าเทียมกันในสังคมสิ่งสําคัญคือเราจะทําอย่างไรถึงจะแก้ปัญหาเรื่องความไม่เท่าเทียมกันได้ นี่คือความท้าทายของโลกโดยปัจจัยสําคัญอีกประการหนึ่งคือ เรื่องของทัศนคติ(Attitude)ซึ่งเป็นสิ่งที่ถ่ายทอดกันไม่ได้และเป็นสิ่งที่วัดกันยาก ทัศนคติที่ดีควรเริ่มจากครอบครัวเพราะวิธีการที่พ่อแม่ปฏิบัติต่อลูกจะส่งผลต่อทัศนคติของลูกด้วย
ในส่วนของประเทศไทยนั้น ปัจจุบันมีการจ่ายเงินอุดหนุนจํานวน 400-600 บาท ให้กับผู้ปกครองที่มีเด็กแรกเกิดแต่เงินที่ได้รับ ก็ยังไม่เพียงพอกับค่าใช้จ่ายต่าง ๆและในอนาคตมีรัฐจะจัดให้มีFree Compulsion Educationซึ่งบริหารจัดการโดยการจัดตั้งกองทุนโดยถือเป็นการดําเนินการครั้งสําคัญของรัฐบาลปัจจุบันและเป็นความร่วมมือกันของกระทรวงต่าง ๆ ที่เกี่ยวข้องเพื่อทําให้การพัฒนาเด็กเป็นการปฏิบัติได้จริง
สุดท้ายนี้ เราเชื่อว่า"โลกของเรามีข้อมูลเพียงพอแล้วเกี่ยวกับการแก้ปัญหาเรื่องความไม่เท่าเทียมกัน สิ่งหนึ่งที่จะช่วยแก้ปัญหาได้คือการปลูกฝังทัศนคติหรือMindsetให้ทุกคนมีไมตรีหรือมีทัศนคติที่เป็นมิตร เพราะการมีไมตรีจะทําให้เราเห็นว่าคนอื่นเสมอภาคกับเรา และไม่ทําให้เกิดปัญหาความไม่เท่าเทียมขึ้น"และหวังว่าผลการประชุมครั้งนี้จะมีแนวทางดําเนินการที่เป็นรูปธรรมจริง ๆ ไม่ใช่มีแต่นิยาม หรือแนวคิดที่จับต้องไม่ได้ ปฏิบัติไม่ได้ หรือไม่สามารถลงมือปฏิบัติได้จริง อีกทั้งขอให้มีแนวทางปฏิบัติที่จริงจังและชัดเจนว่าแต่ละประเทศจะดําเนินการอะไรบ้าง โดยคํานึงถึงสองสิ่งที่สําคัญในการแก้ปัญหาเรื่องความไม่เท่าเทียมทางเพศ คือLegal ReformและEducation Reform